
 Saeimas Budžeta un finanšu (nodokļu) komisijai

Paziņošanai eAdresē




	Par apropriācijas pārdali



[bookmark: _Hlk200530793][bookmark: _Hlk208923079]Saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 59. pantu[footnoteRef:2] un Ministru kabineta 2026. gada 26. oktobra rīkojumu Nr. 677 (prot. Nr. 59  15. §) "Par apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros" (turpmāk – MK rīkojums), lūdzam atļaut Aizsardzības ministrijai budžeta apakšprogrammā 22.12.00 "Nacionālo bruņoto spēku uzturēšana" samazināt finansējumu 2026.gadā 11 799 907 euro apmērā 2025.–2027. gada prioritārajam pasākumam "Papildu radaru iegāde vēja parku attīstībai" un palielināt finansējumu 2026.gadā 11 799 907 euro apmērā austrumu robežas pretmobilitātes infrastruktūras izbūvei. [2:  59. pants. Finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām ir tiesības veikt apropriācijas pārdali citiem mērķiem no prioritārajiem pasākumiem 2024.—2026. gadam, 2025.—2027. gadam un 2026.—2028. gadam piešķirtā finansējuma, ja tam nav negatīvas ietekmes uz vispārējās valdības budžeta strukturālo bilanci, ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali.] 

Detalizētu informāciju par apropriācijas pārdali skatīt pielikumā pievienotajā Aizsardzības ministrijas vēstulē un MK rīkojuma anotācijā.
· Šāda apropriācijas pārdale iespējama, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.
Lūdzam atļaut veikt iepriekšminēto apropriācijas pārdali.
Iepriekšminētā apropriācijas pārdale neietekmēs valsts konsolidētā budžeta finansiālo bilanci.

Pielikumā: 
1. Ministru kabineta 2026. gada 26. oktobra rīkojuma Nr. 677 "Par apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros" izdruka uz 1 lp.;
2. Tiesību akta projekta "Par apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros" sākotnējās ietekmes (ex-ante) novērtējuma ziņojuma (anotācijas) izdruka uz 7 lp.; 
3. Aizsardzības ministrijas 2026. gada 21. oktobra vēstules Nr. MV-N/2607 (e-dokuments) kopija uz 5 lp.

Finansu ministrija




